***A N D A L U Z I J A***

***935-2020***

|  |  |
| --- | --- |
| **19.05.****utorak** | Okupljanje grupe u Zračnoj luci Split u 12,15 sati. Upoznavanje sa voditeljem putovanja, podjela putne dokumentacije i prijava na let za Granadu u 14,15 sati sa presjedanjem u Barceloni. Dolazak u Granadu u 22,00 sata. Transfer autobusom od zračne luke do slikovite ***Granade*** smještene u podnožju Sierra Nevade. Prijava i smještaj u hotel. Noćenje. |
| **20.05. srijeda** | Doručak. Odlazak do ***Alhambre***, veličanstvene palače posljednjih muslimanskih vladara Španjolske - *Maurskih* *Nasrida*, građene od 13.-14.st. Smještena u podnožju Sierra Nevade, ova elegantna građevina se nalazi na UNESCO-vom popisu svjetske kulturne baštine. Razgled palače i vrtova Generalife u pratnji lokalnog vodiča. Nakon razgleda odlazak u šetnju slikovitim ulicama Granade: *Plaza Nueva, Medresa, bazar, Katedrala, ...*  Slobodno vrijeme za osobne programe. Povratak u hotel. Noćenje.  |
| **21.05. četvrtak** | Doručak. Odjava iz hotela. Polazak autobusom do ***Ronde***, impresivnog grada smještenog na litici koja se uzdiže 750 m iznad mora. Veličanstvena arhitektura, bogata povijest i prekrasan pogled čine ovaj grad glavnom turističkom atrakcijom u samom srcu Andaluzije. U Rondi se nalazi jedna od najstarijih arena za borbu s bikovima te ovaj grad ponosno nosi naziv „kolijevka koride“. Inspiraciju u Rondi su pronalazili umjetnici Ernest Hemingway, Orson Welles, James Joyce, Rainer Marie Rilke, ... Šetnja gradskim ulicama te slobodno vrijeme za osobne programe. Ukrcaj u autobus i nastavak vožnje prema gradu gradu *La Linea*. Smještaj u hotel. Noćenje.  |
| **22.05.****petak** | Doručak. Odlazak do ***Gibraltara***, male države na samom jugu Pirinejskog zaljeva koji se nalazi pod vlašću Ujedinjenog Kraljevstva. Pješački prelazak granice. Mogućnost organiziranog razgleda Gibraltara minibusevima u pratnji lokalnog vodiča: „*The Rock*“, masivna klisura koja se impresivno uzdiže iznad mora i koja je dom majmunima koji u cijeloj Europi jedino ovdje žive slobodno u divljini, vidikovac *Europa Point* odakle se za lijepog vremena može vidjeti Afrički kontinent, spilja sv. Mihovila i susret s majmunima na hranilištu. Slobodno vrijeme za osobne programe. Povratak u hotel. Noćenje. |
| **23.05.****subota** | Doručak. Odjava iz hotela. Ukrcaj u autobus i polazak prema ***Cadizu***. Cadiz je jedan od najstarijih europskih gradova, osnovan davne 1100.god.pr.n.e. Po dolasku šetnja uskim uličicama grada: *katedrala, gradski trg, Torre Tavir – toranj s kojeg se pruža prekrasan pogled na grad i okolicu,...* Slobodno vrijeme za osobne programe. Ukrcaj u autobus i polazak prema obližnjem ***Jerezu***, središtu vinogradarskog kraja čuvenog po proizvodnji i izvozu šerija. Odlazak na degustaciju ovog poznatog španjolskog vina. Nastavak vožnje do ***Seville***. Smještaj u hotel. Po želji grupe odlazak u šetnju gradskim središtem sa voditeljem putovanja. Noćenje. |
| **24.05.****nedjelja** | Doručak. Odlazak u pratnji lokalnog vodiča u razgled *Real Alcazar-a,* nekadašnje maurske raskošne kraljevske palače i veličanstvene *Seviljske katedrale* iz 15.st. koja je sagrađena povrh nekadašnje maurske džamije. Ova gotička građevina postala je najveća katedrala na svijetu u kojoj se nalazi najveći oltar na svijetu načinjen od dvije tone zlata te grob Kristofora Kolumba. Unutrašnjost je ukrašena slikama velikih španjolskih majstora Francisca Zurbarana i Goye. Nastavak pješačkog razgleda grada: toranj *Giralda* koji je simbol grada, *Torre del Oro*, *park Marije Luise*, glavne gradske zelene površine sa prekrasnim trgom *Plaza de Espana*,... Nakon razgleda grada slobodno vrijeme za osobne programe. Po želji grupe mogućnost organiziranog odlaska na flamenco show. Povratak u hotel. Noćenje. |
| **25.05.****ponedjeljak** | Doručak. Odlazak autobusom prema ***Cordobi***. Po dolasku odlazak u razgled *Velike džamije-Mezquite*u pratnji lokalnog vodiča. Ova džamija je jedna od najvećih u svijetu koja je dio bogate baštine islamske arhitekture i umjetnosti sačuvane u Španjolskoj. *Mezquita* je simbol svjetovne kulture koja je na ovom području procvjetala prije više od tisuću godina kada je Cordoba bila glavni grad islamske Španjolske i najkulturniji grad zapadne Europe. Nakon razgleda šetnja vijugastim ulicama i trgovima raspoređenim uokolo džamije do modernog dijela grada i glavne shopping zone *Plaza de las Tendillas*. Nakon razgleda slobodno vrijeme za osobne programe. Povratak u Sevillu. Noćenje. |
| **26.05.****utorak** | Ranija odjava iz hotela. Transfer autobusom do zračne luke i prijava na let za Split u 6,45 sati sa presjedanjem u Barceloni. Dolazak u Zračnu luku Split u 13,35 sati.  |

**CIJENA ARANŽMANA:**

18 - 20 putnika **8.590,00 kuna**

**UPLATA KOD PRIJAVE**: 1.800,00 kuna (promjenjiva stavka – ovisna o cijeni avio karte)

nadoplata za 1/1 sobu: na upit

**Program uključuje**: prijevoz zrakoplovom Split – Barcelona - Granada i Sevilla – Barcelona – Split sa uključenim avio pristojbama, ručnu prtljagu do 10 kg maksimalnih dimenzija 55x40x20 cm, predanu prtljagu do 23 kg, prijevoz autobusom turističke klase prema programu, smještaj u hotelima 4\* na bazi noćenja s doručkom u Granadi, La Linei i Sevilli, navedene transfere i razglede prema programu, ulaznice za za Alhambru u Granadi (ovisno o trenutku prijave i raspoloživosti ulaznica), Real Alcazar i katedralu u Sevilli, Mezquitu u Cordobi, asistenciju lokalnih vodiča, degustaciju šerija u Jerezu, putno zdr. osiguranje Generali, osiguranje od posljedica nesretnog slučaja, jamčevinu za turistički paket aranžman, zakonom propisan PDV, voditelja putovanja, te organizaciju putovanja.

**Preporuka:** uplata police osiguranja od rizika otkaza putovanja: **285,00** kn (plativo isključivo kod prve uplate)

**Cijena aranžmana ne uključuje:** vodstvo i razgled Gibraltara minibusevima – 40 €, flamenco show – 40 €, ( informativne cijene, min. 15 prijavljenih putnika, obavezna prijava u agenciji, plaćanje na licu mjesta), obroke koji nisu uključeni u cijenu, troškove osobne prirode, karte javnog gradskog prijevoza, napojnice lokalnom pratećem osoblju

**ZA OVO PUTOVANJE JE DOVOLJNA OSOBNA ISKAZNICA**

**PUTOKAZI SPLIT, Mažuranićevo šetalište 14, tel: 021/455-038, R.V. 9,00 – 17,00 sati**

**mob: 099/26-424-26, www.putokazi-split.com; e-mail:** **ratka@putokazi-split.com**

ID COD: HR-AB-21060271971